Vrede-suiwelprojek: Valke slaan toe | Maroela Media
Vrede-suiwelprojek: Valke slaan toe
Die Valke het bevestig dat hulle op die Bloemfontein-kantoor van Ace Magashule, premier van die Vrystaat, toegeslaan het in verband met die omstrede Vrede-suiwelplaas.
Magashule is die nuwe sekretaris-generaal van die ANC. Die Valke het intussen ook klopjagte gedoen op die provinsiale kantoor van die departement van landbou.
Die klopjagte volg nadat die Nasionale Vervolgingsgesag (NVG) verlede week 'n bewaringsbevel bekom het teen die Estina-suiwelprojekplaas wat Gupta-bande het. Volgens berigte is slegs 1% van die R220 miljoen wat die Vrystaat-landboudepartement vir die projek oorgedra het, daarvoor gebruik.
Magashule het onder skoot gekom vir sy rol in die projek as premier van die Vrystaat. Hy het egter vroeër die week ontken dat hy enigiets verkeerd gedoen het en gesê die reg moet sy gang gaan. "Kom ons los nou die saak by die NVG en wetstoepassingsagentskappe," het Magashule tydens 'n mediakonferensie gesê. Hy het ook berigte ontken dat sy seun enigsins by die projek betrokke was.
Daar is verlede jaar onthul dat die Guptas glo miljoene rande gekry het van die Vrystaatse regering se suiwelprojek in Vrede. E-posse wys glo hoe miljoene rande na Gupta-maatskappye oorbetaal en gebruik is om onder meer vir die Gupta-troue te betaal.
Die joernalistieke ondersoekeenhede amaBhungane en Scorpio beweer R84 miljoen wat deur die Vrystaatse regering aan die suiwelprojek gegee is, het in die Guptas se hande beland.
Vega Gupta, susterskind van die Gupta-broers, en Aakash Jahajgarhia is in 2013 tydens 'n spoggeleentheid by Sun City getroud. Sedert 'n vliegtuig vol Gupta-trougaste op die Waterkloof-lughawe geland het, is die aandag op die Gupta-familie gevestig.
Guptas Vrede Vrystaat
Terugslag vir spoegkobra-slagoffer
Drie vas oor plan om boer te vermoor
Hoekom is die Guptas en al die betrokke partye nog nie gearresteer nie! !!!!
Dis al ons belasting betaalers se geld wat vir die opbou van ons land gebruik kon word
Met Magashule hoog op in die ANC en Zuma man betwyfel ek of daar iets gaan kom.
Nou gaan ons weer hoor "ek weet niks daarvan nie, die betrokkenes het my niks gesê nie, volgens hulle het alles reg geloop" Ons wil mos die belangrike poste beklee vir die geld en die voordele maar ons wil nie die verantwoordelikheid en aanspreeklikheid vat nie.
Foto se als:is asof Ace verbaas is oor die feit dat daar nie cash in die houer is wat geSUIWERword vir herverdeling nie… howk? Hiers dan melk in die bak….????????
En hy gaan getrou aan sy mede kaders bloot onskuldig of inlgnoramus plet oor als. HYT nie geweet dit gebeur nie sy kolegas moes hom se, was nie hy nie… was seker die melkman oo sy fiets wat die geld in melk kanne weggesteek het. ABSURDE vlak van gewetenlose lieg.